Angela Merkel

Angela Dorothea Merkel (nasciuta Angela Dorothea Kasner, Amburgo, 17 'e luglio 1954) è na puliteca turesca, Cancelliera d''a Germania dô 22 nuvembre 2005 ô 8 dicembre 2021.

Nasciuta a Amburgo, tanno cità d''a Germiania Ovest, e crisciuta dint'a Repubbreca Democrateca Turesca (Germania Est), addò vivette nfin'a reaunificazione d''a Germania rint'o 1990. Merkel mò è maretata cu Joachim Sauer, nu prufessore 'e chimeca. Ntra 2000 e 2018, fuje 'o capo d''o partito cunzervatore germanese, ll'Aunione Cristiana Democrateca 'e Germania ('n turesco CDU).

Merkel devenette a primma cancelliera femmena 'e Germania 'o 22 nuvembre 2005 dint'a na cualizzione d''e ddoje partite turesche cchiù gruosse, 'o CDU/CSU e ll'SPD (suggialiste). Aroppo n'ata elezziune rint'o 2009, furmaje na cualizzione c''o partito libberale turesco FDP. Aroppo 'e elezziune federale d''o 2013 e 2017, fuje numinata cancelliera n'ata vota.

Pate sujo fuje nu pasture prutestante, pe tramente 'a mate fuje n'inzegnante. Primma 'e diventà na puliteca, faticava comme na recercatrice 'e Chimeca físeca. Dint'o dicembre 2015, fuje numinata "Perzona 'e ll'anno" p''a revista Time.

Dinto ll'ottovre 2018, Merkel annunzia 'o definitivo ritiro sujo d''a puliteca, dicenno ca nun se cannedasse pe diventà capo d''a CDU rint'a convention d''o dicembre 2018, accussì comme Cancelliere dint'o 2021. Aroppo chisto, n'ata puliteca femmena, Annegret Kramp-Karrenbauer, piglia 'o puosto sujo comme leader d''a CDU.

Categurìa:Puliteche turesche